Onliner.by

Onliner.by (Анла́йнер) — беларускі вэб-сайт, які аб'ядноўвае інтэрнэт-выданне, каталог тавараў і паслуг, а таксама форум. Пераважная большасць матэрыялаў сайта выходзіць на рускай мове. Заснаваны ў 2001 годзе.

Паводле звестак партала Similarweb.com Onliner уваходзіць у лік найбольш наведвальных беларускіх сайтаў, форум сайта лічыцца найбольш папулярным рускамоўным форумам у Беларусі. Станам на 2018 год штомесяц сайт наведвала 1,4 млн. карыстальнікаў.

 Гісторыя 
Сайт быў заснаваны ў 2001 годзе як блог пра лічбавую тэхніку, мабільную сувязь і тэлекамунікацыі. У 2002 годзе сайт атрымаў узнагароду "Праект года" ад Беларускага Інтэрнэт-форума, а яго стваральнік Віталь Шураўка быў абвешчаны Чалавекам года. У 2003 годзе на сайце былі створаны каталог лічбавай тэхнікі і форум. Пазней тэмы форума былі выкарыстаныя для стварэння асобных раздзелаў сайта.

У 2005 годзе было зарэгістравана прыватнае унітарнае прадпрыемства "Анлайнер". У той час сайт меў забаўляльны накірунак з простымі артыкуламі і вялікай колькасцю ілюстрацый. Аднак пазней складанасць артыкулаў павялічылася, з'явіліся лонгрыды, уласныя журналісцкія расследаванні і фотарэпартажы. У 2012 годзе Onliner аб'явіў аб пераходзе да канцэпцыі шматпрофільнага інтэрнэт-партала. У 2015 годзе Onliner быў другім па колькасці наведвальнікаў навінавым сайтам у Байнэце.

У 2018 годзе Onliner меў большасць наведвальнікаў сярод маркетплэйсаў у Байнэце, сайт наведвала 1,4 млн. карыстальнікаў штомесяц, а колькасць праглядаў дасягнула 11 млн. старонак штодзённа. У снежні 2019 года Onliner меў паўмільёна зарэгістраваных карыстальнікаў. У 2019 годзе на Youtube канал партала было падпісана 375 тыс. карыстальнікаў.

У 2020 годзе колькасць унікальных наведвальнікаў сайта дасягнула 1 млн. штодзённа. Таксама ў 2020 годзе кампанія стварыла ўласную сістэму плацяжоў Onliner Pay разам з МТБанкам.

 Цэнзура 
20 снежня 2014 года сайт быў выключаны з рэестра нацыянальнай даменнай зоны Аператыўна-аналітычным цэнтрам пры прэзідэнце Беларусі за парушэнне заканадаўства аб гандлюАб прыняцці мер па выкананні заканадаўства аб гандлі . Увечары таго ж дня сайт аднавіў дзейнасць на домене Onliner.ruOnliner.by выключаны паводле рашэння Аператыўна-аналітычнага цэнтра пры прэзідэнце; сайт запрацаваў на onliner.ru.

Паводле слоў намесніка міністра гандлю Беларусі Ірыны Наркевіч, міністэрства на працягу года неаднаразова выносіла папярэджанні сайту, падкрэсліўшы, што падобныя інтэрнэт-пляцоўкі спрыяюць таму, каб сегмент рынку захліснуў галапуючы скачок цэн. Галоўны рэдактар сайта Дзяніс Блішч у афіцыйнай заяве адказаў, што выступае за цывілізаванае развіццё інтэрнэт-гандлю і абарону правоў спажыўцоў, а таксама робіць усё, каб адпавядаць міністэрскім патрабаванням, у тым ліку па прасоўванні айчынных тавараўБайнэт збірае подпісы за вяртанне Onliner.by.

Кампанія ліквідавала ўсе парушэнні ў заканадаўстве аб гандлі, выяўленыя Мінгандлем, у сувязі з чым Аператыўна-аналітычны цэнтр пры прэзідэнце даў указанне тэхнічнаму адміністратару вярнуць дамен Onliner.by у рэестр нацыянальнай даменнай зоны, што і было зроблена 6 студзеня 2015 годаOnliner.by вярнулі ў рэестр нацыянальнай даменнай зоны, доступ да сайта адкрыты.

 Палітычны крызіс 2020-х гадоў 

У час асвятлення пратэстаў у Беларусі 17 кастрычніка 2020 года была затрымана журналістка Дар’я Спявак. 19 кастрычніка 2020 года суд Кастрычніцкага раёна Мінска (суддзя — Алена Жывіца) прысудзіў ёй 13 сутак адміністрацыйнага арышту паводле 23.34 КоАП Беларусі.

12 ліпеня 2021 года партал паведаміў пра адключэнне каментароў на сайце, бо рэдакцыя асцерагалася за сваю бяспеку і больш не магла гарантаваць бяспекі тым, хто выказваецца пад навінамі. З 2021 г партал перастаў асвятляць вострыя ўнутрапалітычныя пытанні і сінаптычна апісваў СВА Расіі ва Украіне.

 Гл. таксама 
 21vek.by

 Спасылкі 
 Onliner.by
 Каталог лічбавай тэхнікі
 Форум Onliner.by

Катэгорыя:Беларускія інтэрнэт-СМІ
Катэгорыя:Руская мова ў інтэрнэце